സ്വലാഹിയ ഖാൻഖാഹ്

അയ്യൂബി സുൽത്താനും, സൂഫി വര്യനും, രണ്ടാം കുരിശ് യുദ്ധ ജേതാവുമായ സലാഹുദ്ദീൻ അയ്യൂബി ജെറുസലേം കീഴടക്കിയപ്പോൾ നിർമ്മിച്ച ഖാൻഖാഹ് (സൂഫി ആശ്രമം) ആണ് സ്വലാഹിയ ഖാൻഖാഹ്. 1187-ൽ നിർമ്മിക്കപ്പെട്ട ഈ ആശ്രമം പിന്നീട് കൊച്ചു പള്ളിയായി ഉപയോഗിക്കുകയും 1417-ൽ മിനാരം നിർമ്മിക്കുകയും ചെയ്തു. ജറുസലം പഴയ പട്ടണത്തിലെ ക്രിസ്ത്യൻ പ്രദേശം എന്നിപ്പോൾ അറിയപ്പെടുന്ന തെരുവിലാണ് അൽ ഖാൻഖാഹ് അൽ സലാഹിയ മസ്ജിദ് (Arabic: مسجد الخانقاه الصلاحية‎) സ്ഥിതി ചെയ്യുന്നത്.

ചരിത്ര പിന്നാമ്പുറം 
യേശുവിൻറെ പീഡനവും മരണവും ഉയർത്തെഴുന്നേൽപ്പും നടന്നയിടമെന്ന് ക്രിസ്ത്യാനികൾ വിശ്വസിക്കുന്ന വിശുദ്ധ ശവകുടീര ചർച്ചിനും (ഇസ്ലാമിക വിശ്വാസ പ്രകാരം യേശു എന്ന  ഈസാനബി കൊല്ലപ്പെട്ടിട്ടില്ല, ഖുറാൻ 4 :157 ഇവിടം  ഈസ പ്രവാചകൻ ദൈവത്തിന് ആരാധന നടത്തിയിടമെന്നാണ് വിശ്വാസം) ഡേവിഡ് പ്രവാചകൻ ആരാധന നടത്തിയ കെട്ടിടത്തിനും അടുത്തായാണ് ഈ ആശ്രമം നിർമ്മിക്കപ്പെട്ടിട്ടുള്ളത്. Mujir al-Din al-'Ulaymi, Al-Uns al-Jalil bi-Tarikh al-Quds wa'l-Khalil, vol.ii, Amman, 1973. രണ്ടാം കുരിശ് യുദ്ധത്തിൽ വിജയം നേടിയ സലാഹുദ്ദീൻ അയ്യൂബി ഈ സ്ഥലത്ത് ഖാൻഖാഹ് പണിയുകയും അൽപ്പ നാൾ അവിടെ മുറാഖബ (ധ്യാനം) അനുഷ്ടിക്കുകയും  സൂഫി ആചാര്യന് ഈയിടം കൈമാറുകയുമുണ്ടായി. Hawari, Mahmoud K., Ayyubid Jerusalem (1187-1250), Oxford, Archaeopress, 2007 ഖാദിരിയ്യ സൂഫികൾ റാതീബ്, ദിക്ർ, ധ്യാന ആചാരങ്ങൾ  അനുഷ്ഠിച്ചിരുന്ന ഇവിടം സംഘടിത നിസ്കാരം കൂടി അനുഷ്ടിക്കുന്ന രീതിയിൽ  കൊച്ചുപള്ളിയായി  രൂപാന്തരപ്പെട്ടു. ഓട്ടോമൻ ഭരണത്തിൽ ഖാൻഖാഹിന്റെ ചുമതല വഹിച്ചിരുന്ന സൂഫി ആചാര്യൻ ശൈഖ് ബുർഹാൻ അൽ ദീൻ ഘനീം കെട്ടിടത്തിന് മിനാരം പണിത് ഭംഗി കൂട്ടി. Burgoyne, M.H., Mamluk Jerusalem: An Architectural Study, London, 1987

ചിത്രസഞ്ചയം

References